ला बियौफ़ का जन्म लॉस एंजेल्स, कैलिफोर्निया में हुआ था और वह शाइना (née सैद) एवं जेफ्फ्री क्रेग ला बियौफ़ की अकेली संतान थे. शाइना एक डांसर और बैले नर्तकी से बदलकर एक दृश्य कलाकार व् कपड़ो और जेवरों के डिजाइनर का कार्य करने लगीं; ला बियौफ़ के पिता से मिलने से पहले, वह ब्रूकलिन में एक हेड शाप चलाती थी. ला बियौफ़ के पिता वियतनाम युद्ध के सेवानिवृत्त सैनिक हैं, जो बार बार अपने पेशे को बदलते रहे, कभी उन्होंने सर्कस में मूक अभिनेता के रूप में कार्य किया, कभी एक बर्फ शंकु बेचने वाले के रूप में, कभी रोडियो के जोकर के रूप में, कभी एक हास्य कलाकार के रूप में और डूबी ब्रदर्स के साथ उनके प्रमुख कलाकार के तौर पर दौरे करते रहे. न्यूयार्क में जन्मी ला बियौफ़ की माँ एक यहूदी हैं और उसके पिता एक कैजुन हैं (जिसकी व्याख्या एक बार बियौफ़ ने "घोर कैजुन" के रूप में की थी). ला बियौफ़ का पालन-पोषण यहूदी धर्म के अनुसार हुआ और उनका बार मिटज़्वा (यहूदी धर्म का शुभ संस्कार) हुआ था, हालाँकि उनका बाप्तिस्मा (ईसाईयों का नामकरण संस्कार) भी हुआ था. उनके नाम में शिया एक हीब्रू शब्द है जिसका अर्थ है "ईश्वर से मिला उपहार" (שי-יה) और उनका कुलनाम लाबियौफ़ "ला बोएयुफ़" का विकृत रूप है, जोकि "बैल" या "गौमांस" के लिए प्रयोग किया जाने वाला फ्रेंच शब्द है. ला बियौफ़ ने कहा था कि "वह उस ख़ानदान से संबद्ध हैं जिसकी पिछली पांच पीढ़ियों के लोग कलाकार थे" और वह "तब से अभिनय कर रहा है जब से [वह] पैदा हुआ है।." ला बियौफ़ की एक परदादी अपराधी लकी लुसिआनो के जुआघर में पियानो बजाती थी. ला बियौफ़ के नाना, पोलैंड में पैदा हुए थे और एक अग्निकांड के उत्तरजीवी थे उनसे ही ला बियौफ़ को अपना पहला नाम मिला, वह केटस्किल पर्वतों के ब्रौश बेल्ट में काम करने वाले एक हास्य कलाकार थे और उपव्यवसाय के तौर पर एक अपराधी संगठन के नाई के रूप में काम करते थे. ला बियौफ़ के दादा जो बहुत शराब पीते थे, वह सेना से ग्रीन बेरेट प्राप्त थे और उसकी दादी एक बीटनिक कवियत्री व् समलैंगिक महिला थी जिनका सम्बन्ध एलेन गिन्सबर्ग से था.

ला बियौफ़ ने अपने माता पिता की व्याख्या "हिप्पियों" के रूप में की है, अपने पिता को "एक अलग प्रकार का मनुष्य जोकि बहुत ही सख्त है" बताया है और उसका पालन पोषण भी "हिप्पी तरीके" से हुआ है, उसने कहा कि " वह लोग बहुत अजीब हैं लेकिन वह मुझे प्यार करते हैं और मै उन्हें." ला बियौफ़ के पिता भांग उगाया करते थे और जब वह दस साल का था तभी वे दोनों साथ में बैठ के मरिजुआना पिया करते थे. ला बियौफ़ ने यह भी बताया था कि उसे अपने पिता द्वारा मानसिक व् मौखिक रूप से प्रताड़ित किया जाता था, उन्होंने एक बार वियतनाम युद्ध की पुरानी बातों के दौरान उस पर एक बन्दूक तान दी थी. ला बियौफ़ के अनुसार उसके बचपन के दौरान उसके पिता 'मादक पदार्थों का सेवन करते थे" और हेरोइन की लत के कारण उन्हें सुधारगृह में भी रखा गया था जबकि उसकी माँ "इन परिस्थितियों में सब कुछ संभालने का प्रयास कर रही थी." अंततः मुख्य रूप से आर्थिक समस्याओं के कारण उनके अभिभावकों का तलाक हो गया और फिर जैसा कि ला बियौफ़ बताते हैं उन्होंने "अच्छा बचपन" बिताया, वह अपनी माँ के साथ गरीबी में ही बड़े हुए, उनकी माँ लॉस एंजेल्स, कैलिफोर्निया के इको पार्क में कपडे और जड़ाऊ पिन बेचा करती थी. एक समय ला बियौफ़ के चाचा उसे गोद लेना चाहते थे क्यूंकि उसके माता पिता आगे उसे अपने साथ रखने में असमर्थ थे और अपने आत्मा सम्मान के कारण वह लोग खाने की टिकटों व् मुफ्त कल्याण सेवाएं भी नहीं लेना चाहते थे.

ला बियौफ़ ने लॉस एंजेल्स में 32nd स्ट्रीट विजुअल एंड परफार्मिंग आर्ट्स मेग्नेट(LAUSD) और अलेक्सेंडर हेमिल्टन ही स्कूल से अपनी पढ़ाई की, हालाँकि उनकी अधिकतर पढ़ाई शिक्षकों के द्वारा हुई. हाई स्कूल के बाद ही ला बियौफ़ का चयन येल यूनिवर्सिटी में हो गया था लेकिन बाद में उन्होंने यह कहते हुए वहाँ जाने से मना कर दिया कि,"[मै] वह शिक्षा पा रहा हूँ जो किसी स्कूल में नहीं मिलती," हालाँकि फिर भी उनके मन में कॉलेज जाने की इच्छा थी. मई 2009 में "परेड" पत्रिका के साक्षात्कार के दौरान उन्होंने इस बात पर टिपण्णी अपने माता पिता के निजी संघर्षों व् अपने बचपन के कारण उन पर किस तरह प्रभाव पड़ा,"मेरी माँ और पिता दोनों ऐसे कलाकार थे जिन्हें अपनी कला के प्रदर्शन के लिए दर्शक नहीं मिले." और इसलिए मैं गरीबी में पला. अब जब मै गरीब नहीं हूँ, मै जानता हूँ कि गरीबी कैसी होती है। जैसा कि हेमिंग्वे ने कहा है," अगर तुम कभी गोली के शिकार नहीं हुए यां कभी उस बैल के द्वारा गड्ढे में नहीं गिराए गए, जिसे कि तुम जानते हो, तो तुम कभी कुछ नहीं लिख सकते." इसलिए आज जब मै उस समय की तरफ मुड़कर देखता हूँ तो आभार महसूस करता हूँ. यह निशान की तरह है। आप को उन पर गर्व होने लगता है. इसी साक्षात्कार में ला बियौफ़ ने उस घटना के बारे में भी बताया, जो उनकी याददाश्त के अनुसार 1988 की बात है, जब वह दो साल के थे, उनके पिता उन्हें पैसे कमाने के लिए पारिवारिक ठेलागाड़ी के काम में लगाने के लिए जोकरों वाले कपडे पहनाने लगे. ला बियौफ़ याद करते है कि उनके पिता उन्हें ज़बरजस्ती धक्का देकर ले जा रहे थे। हम अपने पड़ोस के चारों ओर पूरे जोकर वाले कपड़ों में घूमते थे [...] उस समय मुझे किसी शर्मिंदगी का एहसास नहीं होता था। मुझे उसमे बहुत मज़ा आता था क्यूंकि मै जनता था कि कार्यक्रम के बीच में मेरे माता पिता झगडा नहीं कर सकेंगे. इस तरह, हर दिन, हमारे बीच कुछ शांतिपूर्ण समय भी होता था, क्यूंकि ऐसा नहीं होने पर हम पूरे सप्ताह का खर्च नहीं चला सकते थे.

प्रारंभिक जीवन
कैरियर
फ़िल्मी विवरण
ट्रांसफार्मर्स: "रिवेंज ऑफ़ द फालेन एंड बियोंड", 2009 - प्रस्तुति